બહુ પાછળથી મને ખબર પડી કે દારાસિંહ સાથેની મારી પહેલી ફિલ્મ ફૌલાદ વખતે ફિલ્મ દિગ્દર્શકને કોઈ હીરોઈન મળતી નહોતી. દારાસિંહ સાથે હીરોઈન બનવા કોઈ સ્થાપિત હીરોઈન તૈયાર નહોતી. દારાસિંહ કુસ્તીના મોટા સ્ટાર હતા, પરંતુ એમની ફિલ્મો બી ગ્રેડની ગણાતી હતી. દિગ્દર્શકે મને કોઈ ફિલ્મમાં ડાન્સર તરીકે જોઈ હશે. તેમણે દારાસિંહને પૂછયુંં હતું, દારાજી, એક નઈ લડકી હૈ. બહુત ખૂબસૂરત હૈ. એકસ્ટ્રા હૈ પર હીરોઈન મેં ચલ જાયેગી, ઉસે લે લેં? દારાસિંહે તરત કહ્યું, લે લો યારા, મુઝે તો અપના કામ કરના હૈ, હીરોઈન કોઈ ભી હો! આમ મારી અને દારાસિંહની જોડી જામી હતી. જોકે એ વખતે અમે જે ફ્લ્મિો કરી તેની ગણતરી બી-ગ્રેડ ફ્લ્મિોમાં જ થતી હતી.